A VV Jong Ambon Batavia csapatában szerepelt. 1938. májusában a franciaországi világbajnokságra utazó keret tagja volt. A keret először Hollandiában töltött hosszabb időt és két előkészületi mérkőzésen szerepelt holland klubcsapatok ellen (HBS Den Haag, HFC Haarlem). 1938. június 5-én Reims-ben pályára lépett a magyar válogatott ellen világbajnokság nyolcaddöntőjében, ahol 6–0-s vereséget szenvedett a csapatával és búcsúzott a további küzdelemtől. Június 26-án Amszterdamban a holland válogatott ellen léptek pályára barátságos mérkőzésen és 9–2-es vereséget szenvedtek. A második holland-indiai gólt Pattiwael szerezte és ezzel, akkor a találkozó 5–2-re állt. Két alkalommal szerepelt a holland-indiai válogatottban és egy gólt szerzett.